Podľa čoho vyberať pracovné čelovky?
Ak potrebujete čelovku pri práci, mali by ste brať do úvahy, akú prácu vykonávate. Podľa všetkého však budete potrebovať dostatočne jasné a silné svietidlo s minimálne 8-hodinovou výdržou na prípadné nočné zmeny alebo šichty v tmavých priestoroch. Pracovná čelovka by okrem iného mala spĺňať aj prísnejšie kritéria do pevnosti a odolnosti konštrukcie. Plastové modely nebudú tým ideálnym riešením a mali by ste sa zamerať na kovové kryty. Výhodou bude aj čo najrýchlejšie dobíjanie do maxima.
Základným režimom je obyčajné biele svetlo, ktoré spĺňajú prakticky všetky modely čeloviek. Vďaka tomu uvidíte v tme pred sebou. Ďalšími režimami sú blikajúce svetlá a červené diódy, ktoré môžu slúžiť ako signálne osvetlenie, aby ste boli viditeľní v tme pre iných ľudí a pod. Pokročilé modely majú dokonca tzv. SOS signalizáciu, ktorú môžu využiť ľudia v komplikovaných podmienkach, napr. v horách, pri ťažkej práci alebo počas nočnej jazdy bicyklom.